‘’சார், எங்க ஊர்ல உள்ள ’நடராஜன்’ங்கற விவசாயி 9 ஏக்கர்ல சம்பா நெல் சாகுபடி செய்ய நிலத்தை தயார் பண்ணி வச்சிருந்தார். இதுக்கு பாய் நாற்றாங்கால் அமைச்சி நாற்றுகளும் உற்பத்தி பண்ணி வச்சிருந்தார். வாய்க்கால்ல தண்ணீர் வராததால நடவு பண்ண முடியாமல் தவிச்சிக்கிட்டுயிருக்கார். நாற்றுகள் பழுத்துப் போயி கருக ஆரம்பிச்சிடுச்சி. போர்வெல்லுக்கு மின் இணைப்பு வாங்குறதுக்காக, பொண்ணு கல்யாணத்துக்காக வச்சிருந்த நகைகள் அடகு வச்சி இரண்டே முக்கால் லட்சம் ரூபாய் பணம் கட்டிருயிருந்தார். ரொம்ப மனசு உடைஞ்சிருக்கார். எப்ப வேணும்னாலும் என்ன மாதிரியான முடிவுக்கும் போகக்கூடிய மனநிலைக்கு வந்துட்டாரு. ஏதாவது விபரீத முடிவெடுத்துடுவாரோனு ஊர்க்காரங்க பயந்து கிடக்குறோம். நீங்க கொஞ்சம் தைரியம் சொல்லுங்க சார்” என நடராஜனை நம்மிடம் பேச வைத்தார் சுகுமாரன்.